
Bratislava, 13. septembra 2026

Vážená kolegyňa, 
Vážený kolega, 
od roku 1996 Ústav štátu a práva Slovenskej akadémie vied pravidelne v jesenných mesiacoch organizuje podujatie „Jesenná škola práva“.  Terajší, v poradí už tridsiaty ročník  usporiada ako obvykle v spolupráci s  Friedrich  Ebert Stiftung a Slovenským národným podporným výborom EUROPE 2000  s podporou Advokátskej kancelárie agner & partners, s.r.o., Advokátskej kancelárie Mandzák a spol., s.r.o., PBE Lawyers, s.r.o. Praha – Kraków, Advokátskej kancelárie Lehnert Bratislava.

Podujatie  sa uskutoční  v dňoch 19. - 27. novembra  2026 v hoteli Magnólia v Piešťanoch.  Témou tohtoročnej jesennej školy práva bude:


Právo a iné normatívne systémy v Európe

Právo je len jedným z normatívnych systémov pôsobiacich v spoločnosti. Táto notorieta má význam pre porozumenie úlohy práva v komplexe normatívnej  regulácie  aj pre prakticky zameraný výklad jednotlivých ustanovení, ktorý tvorí intelektuálne jadro práce väčšiny právnikov.  Uvedomenie si miesta práva v spleti normatívnych systémov bráni ilúzii o jeho všemocnosti a vedie ku zamysleniu nad jeho skutočnými možnosťami. Týka sa teda tvorby aj realizácie práva.
Podoba normativity patrí ku základným charakteristikám jednotlivých kultúr. Preto je vhodné „obmedziť“ tému jesennej školy na vzťahy práva a  iných normatívnych systémov v Európe s jej vlastnou právnou kultúrou. Aj minimum poznatkov z právnej komparatistiky upozorňuje, že v iných častiach sveta sú tieto vzťahy odlišné.
Stret práva s iným normatívnym systémom predstavuje jednu z najťažších profesionálnych i ľudských situácií, ktoré môžu právnika očakávať. Tu nejde len, ba ani nie hlavne, o slávnu Radbruchovu formulu, ale o napätia medzi právom a náboženskými normami alebo s lekárskou etikou a vo výpočte „rizikových miest“ by sa dalo pokračovať. Tieto situácie nevyrieši nikto namiesto právnika, lebo sú jedinečné. Poznanie a uvedomenie si vzťahov práva s inými normatívnymi systémami ho však na ne, pokiaľ je to vôbec možné, pripraví.
Každodennosť právnických profesií samozrejme nie je o veľkých dilemách, ale o rutine založenej na poznaní nielen práva, no i jeho začlenenia v komplexe normatívnej regulácie spoločnosti.

Cieľ podujatia:

Už tradične je cieľom jesennej školy   sprostredkovať  vybraným doktorandom,  poslucháčom a absolventom práva zo Slovenska, Čiech, Poľska a Maďarska vedecké poznatky, praktické skúsenosti a doktrinálne názory, ako i zámer začleniť mladých vedeckých pracovníkov v  oblasti právnych vied do siete medzinárodných kontaktov v stredoeurópskom priestore. Podujatie  predstavuje príležitosť nadviazania kontaktov tvoriacich základ budúcej odbornej  spolupráce.


Obsahom prednášok a diskusií budú okruhy:
· Normatívna regulácia a miesto práva v nej
· Rôzne sociálne normy a ich vzťahy
· Právo a morálka
· Právo a náboženské normy
· Technické normy
· Interné normatívne inštrukcie
· Profesijné etiky (sudcovská, lekárska, advokátska, vedecká, etc.)
· Vnútropodnikové normy
· Pravidlá poctivého obchodného styku
· Služobné poriadky ozbrojených síl a zborov
· Explicitné a implicitné (živé) pravidlá


Pri získavaní prednášateľov sa organizátori orientujú na právnické osobnosti, ktoré spájajú teoretické poznatky s praktickými skúsenosťami. Lektormi budú vedeckí pracovníci Ústavu štátu a práva SAV, sudcovia, vedúci pracovníci ústredných orgánov štátnej správy, etc. Predpokladá sa 13 – 14 trojhodinových prednášok spojených vždy s diskusiou.

Prosíme, aby sa záujemcovia o podujatie prihlasovali prostredníctvom priložených formulárov.  Termín odovzdania prihlášok je 13. októbra 2026. 

	Prijatým uchádzačom budú v priebehu mesiaca október zaslané organizačné pokyny a program jesennej školy. Od účastníkov sa očakáva, že sa zúčastnia celej jesennej školy.

	V prípade, že sa prijatý účastník jesennej školy z nepredvídateľných dôvodov nebude môcť podujatia zúčastniť, organizátori očakávajú, že im to dá včas vedieť, aby na jeho miesto mohol nastúpiť náhradník.




                         Za organizátorov



    JUDr. Eduard Bárány, DrSc.                       doc. JUDr. Jozef Vozár, CSc.
                       predseda EUROPE 2000                                                   riaditeľ ÚŠaP SAV
                        odborný gestor podujatia













Kalkulácia podujatia a spôsob úhrady

Jesenná škola práva pre študentov a doktorandov sa bude konať v dňoch 19. – 27. novembra 2026 v hoteli Magnólia v Piešťanoch.

Organizátori zabezpečujú účastníkom stravu a ubytovanie. V prípade, že má účastník záujem o samostatné ubytovanie, môže si ho zabezpečiť úhradou cenového rozdielu v rámci účastníckeho poplatku.

ÚHRADY:

Výška účastníckeho poplatku (dve osoby na izbe): 	90 €  
Výška účastníckeho poplatku (sám na izbe): 	             466 €  (90 € + 376 €)

Účastnícky poplatok 90 € tvorí len časť z celkových nákladov pokrývajúcich účasť jednotlivca (zahŕňajúcich ubytovanie, stravu, prenájom priestorov počas celého podujatia)


SPÔSOB ÚHRADY: 

Platbu bude možné realizovať výlučne v hotovosti pri prezentácii pred začiatkom podujatia. Organizátori vystavia účastníkom faktúru. Súčasťou prihlášky je záväzok účastníka na hotovostnú úhradu. V prihláške, v časti „Správa pre organizátorov“, uveďte fakturačné údaje, na základe ktorých Vám bude vystavená faktúra.

Vyplnené záväzné prihlášky  zašlite na elektronickú adresu:  aledinad@gmail.com  alebo jesennaskola@gmail.com

            Z organizačných dôvodov je možné na podujatie prijať obmedzený počet účastníkov. Vo vlastnom záujme prosím rešpektujte uvedený termín na prihlásenie. Pri výbere účastníkov bude zohľadnený termín prihlásenia a rovnomerné zastúpenie fakúlt, resp. vedeckých inštitúcií.











PRIHLÁŠKA
na jesennú školu práva
Právo a iné normatívne systémy v Európe
Hotel Magnólia, Piešťany

19. – 27. novembra 2026

Meno, priezvisko, titul: 
Dátum narodenia (v tvare: rrmmdd): 
Kontaktná adresa: 
 
mobil: 
E-mail: 

Magisterské štúdium 
Doktorandské štúdium 
Pracovné pôsobisko
 Uveďte školu, resp. školiacu alebo pracovnú inštitúciu

Údaje, ktoré požadujete pre fakturáciu (názov, IČO, ap.):
....................................................................................................................................................................................................................................................................................................
Zaväzujem sa zaplatiť účastnícky poplatok v hotovosti počas podujatia.

Správa pre organizátorov (diétná strava, ubytovanie, špeciálne požiadavky, a pod.):
......................................................................................................................................................................................................................................................................................................................................................................................................................................................

…………………………………………
            Podpis 

Vyplnené záväzné prihlášky  zašlite na elektronickú adresu:  aledinad@gmail.com  alebo jesennaskola@gmail.com






Charakteristika  a poslanie podujatia
Jesenná škola práva je odborné podujatie organizované jedenkrát ročne pravidelne od roku 1996. Cieľom jesennej školy  je sprostredkovať  vybraným doktorandom,  zo Slovenska, Čiech, Poľska,  Maďarska vedecké poznatky, praktické skúsenosti a doktrinálne názory.  Je zamerané aj na  začlenenie mladých vedeckých pracovníkov v oblasti právnych vied do siete medzinárodných kontaktov v stredoeurópskom priestore.
 
Predchádzajúce ročníky  boli venované témam:

	1. 
	1996
	Právny štát:  Od inštitúcií k postmoderne

	2. 
	1997
	Právna zodpovednosť

	3. 
	1998
	Koncepcie a uplatňovanie ľudských práv

	4. 
	1999
	Ľudské práva a právny status človeka

	5. 
	2000
	Právna regulácia politiky

	6. 
	2001
	Právny štát: koncepcie a inštitúcie

	7. 
	2002
	Ľudské práva: koncepcie a každodennosť

	8. 
	2003
	Právna veda – právna prax  v podmienkach integrácie do EÚ

	9. 
	2004
	Pramene práva: Quid iuris po vstupe do Európskej únie

	10. 
	2005
	(Ne)rovnosť a rovnoprávnosť

	11. 
	2006
	Občianstvo: európsky problém

	12. 
	2007
	Politické práva v Európe

	13. 
	2008
	Právna subjektivita v Európe

	14. 
	2009
	Presadzovanie ľudských práv – európska skúsenosť

	15. 
	2010
	Spravodlivosť v európskej právnej kultúre

	16. 
	2011
	Premeny právneho štátu

	17. 
	2012
	Právna zodpovednosť

	18. 
	2013
	Aplikácia práva (zmeny v procesoch internacionalizácie a europeizácie)

	19. 
	2014
	Štát: demokratický, sociálny a právny v európskej integrácii

	20. 
	2015
	Človek v európskej právnej kultúre

	21. 
	2016
	Právna regulácia politiky v Európe

	22. 
	2017
	Rovnoprávnosť v rôznorodej Európe

	23. 
	2018
	Právny štát

	24. 
	2019
	Realizácia práva v podmienkach právneho pluralizmu: európsky model

	
	2020
	nekonalo sa – z dôvodu pandemickej situácie 

	25. 
	2021
	Pramene práva (ako východisko právnej metodológie)

	26. 
	 2022
	Právna istota v rizikovej spoločnosti: právny pluralizmus v praxi

	27. 
	2023
	Humanizácia právneho štátu

	28. 
	2024
	Premeny ľudských práv

	29. 
	2025
	Záujem, rozum a vôľa v práve





Bližšie informácie:
Mgr. Daniela Lengyelová, PhD.,   Slovenský národný podporný výbor  EUROPE 2000 
mobil: +421911638505
E-mail: aledinad@gmail.com, jesennaskola@gmail.com

